Groot tekort aan onderwysers in Oos-KaapOos-Kaapse skole het met ‘n groot tekort aan onderwysers met die tweede termyn van dié skooljaar begin. Mthunywa Ngonzo, onderwysdistriksdirekteur van Cofimvaba, het volgens Dispatch Online verlede maand ‘n memorandum aan beamptes gestuur waarin hy aanvoer dat meer as 500 onderwysers vanjaar bedank het, dood is, of afgetree het. Volgens die memorandum sal die onderwysdepartement slegs 380 onderwysers aanstel. “Van 18 Maart af het die departement ‘n totaal van 570 poste beskikbaar.” Loyiso Pulumani, provinsiale woordvoerder vir onderwys, het aan die Daily Dispatch bevestig dat hy bewus is van die memorandum, maar dat enige verdere navrae na Ngonzo verwys moet word. Ngonzo kon egter intussen nog nie kommentaar lewer nie.